text: नई दिल्ली: पंजाब के पूर्व कैबिनेट मंत्री बिक्रम सिंह मजीठिया से दिल्ली के मुख्यमंत्री अरविंद केजरीवाल की लिखित माफी मांगने के बाद से पंजाब में आम आदमी पार्टी में हड़कंप मचा हुआ है। आम आदमी पार्टी के सांसद भगवंत मान ने आप के पंजाब अध्यक्ष के पद से इस्तीफा दे दिया है। पंजाब अध्यक्ष के पद से इस्तीफा देने के बाद मान ने कहा है कि आम आदमी की हैसियत से ड्रग माफिया और भ्रष्टाचार के खिलाफ मेरी जंग जारी रहेगी। बता दें कि केजरीवाल ने मजीठिया को ड्रग माफिया बताया था जिसके बाद मजीठिया ने उनपर मानहानि का केस ठोक दिया था।